PATVIRTINTA

Visagino kultūros centro direktoriaus
2022 m. sausio 12 d. įsakymu Nr. V-2
VISAGINO KULTŪROS CENTRO VIEŠŲJŲ PIRKIMŲ ORGANIZAVIMO
TVARKOS APRAŠAS
I. BENDROSIOS NUOSTATOS
1. Visagino kultūros centro (toliau – perkančioji organizacija) viešųjų pirkimų organizavimo tvarkos aprašas (toliau – Tvarkos aprašas) parengtos vadovaujantis Lietuvos Respublikos viešųjų pirkimų įstatymu1 (toliau – Viešųjų pirkimų įstatymas), kitais viešuosius pirkimus (toliau – pirkimai) reglamentuojančiais teisės aktais.

2. Tvarkos aprašas nustato perkančiosios organizacijos pirkimų organizavimo tvarką nuo pirkimo planavimo iki pirkimo sutarties įvykdymo ir atsakingus asmenis bei jų funkcijas.

3. Planuodama, organizuodama ir atlikdama pirkimus, vykdydama pirkimų sutartis, perkančioji organizacija vadovaujasi Viešųjų pirkimų įstatymu, įstatymo įgyvendinamaisiais ir kitais teisės aktais bei  perkančiosios organizacijos priimtais teisės aktais. 

4. Tvarkos apraše vartojamos sąvokos:
Pirkimų organizatorius – Visagino kultūros centro direktoriaus įsakymu paskirtas darbuotojas, kuris perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Viešojo pirkimo komisija(toliau – Komisija). Pirkimų organizatoriai gali būti tik nepriekaištingos reputacijos asmenys.
Pirkimų iniciatorius – Visagino kultūros centro direktoriaus įsakymu paskirtas darbuotojas, kuris nurodo poreikį viešojo pirkimo būdu įsigyti reikalingų prekių, paslaugų arba darbų ir (ar) parengia jų techninę specifikaciją ir (ar) jos projektą 
Viešųjų pirkimų planas – perkančiosios organizacijos parengtas ir patvirtintas einamaisiais biudžetiniais metais planuojamų vykdyti prekių, paslaugų ir darbų pirkimų sąrašas.
5. Kitos Tvarkos apraše vartojamos pagrindinės sąvokos yra apibrėžtos Viešųjų pirkimų įstatyme, kituose viešuosius pirkimus reglamentuojančiuose teisės aktuose.

6. Pasikeitus Tvarkos apraše minimiems teisės aktams, taikomos aktualios tų teisės aktų redakcijos nuostatos.
II. VIEŠŲJŲ PIRKIMŲ PLANAVIMAS
7. Planuojant viešuosius pirkimus sudaromas planuojamų vykdyti einamaisiais biudžetiniais metais viešųjų pirkimų planas (toliau – Pirkimų planas). Pirkimų planas tvirtinamas direktoriaus įsakymu.
8. Vadovaujantis Viešųjų pirkimų įstatymo ir Numatomos viešojo pirkimo ir pirkimo vertės skaičiavimo metodikos (toliau – Numatomos pirkimo ir pirkimo vertės skaičiavimo metodika) nuostatomis, apskaičiuojama numatomų pirkimų vertė2.
9. Pirkimų planą pagal šio Tvarkos aprašo 1 priede pateiktą formą rengia viešųjų pirkimų specialistas. 
10. Kiekvienų metų pradžioje iki sausio 15 d. skyrių ir padalinių vadovai viešųjų pirkimų specialistui jo nustatyta forma raštu teikia informaciją apie visus tais finansiniais metais planuojamus vykdyti viešuosius pirkimus (poreikius). 
11. Pirkimų planas turi būti parengtas ir patvirtintas iki kiekvienų kalendorinių metų sausio 31 d. Su patvirtintu Pirkimų planu supažindinami visi skyrių ir padalinių vadovai. Viešųjų pirkimų specialistas ne vėliau kaip iki kovo 15 dienos, o patikslinus einamųjų metų Pirkimo planą – nedelsiant, bet ne vėliau kaip per 5 darbo dienas po patikslinimo, Centrinėje viešųjų pirkimų informacinėje sistemoje skelbia tais metais planuojamų atlikti viešųjų pirkimų suvestinę pagal Viešųjų pirkimų tarnybos nustatytus reikalavimus. 
12. Atsiradus poreikiui keisti Pirkimų planą, skyrių ir padalinių vadovai privalo nedelsiant apie tai raštu informuoti viešųjų pirkimų specialistą, kuris organizuoja ir atlieka Pirkimų plano keitimą. 
III. VIEŠŲJŲ PIRKIMŲ ORGANIZAVIMAS
13. Viešuosius pirkimus inicijuoja pirkimų iniciatorius. Viešasis pirkimas, inicijuojamas parengus Pirkimo paraišką pagal formą, pateiktą Tvarkos aprašo 2 priede (išskyrus Tvarkos aprašo 18 punkte numatytus atvejus) ir, jei reikia, prie jos prideda dokumentus (priedus) (pvz. techninę specifikaciją, resursų poreikio žiniaraštį, planus, brėžinius, projektus, pirkimo sutarties projektą ir kt.).
14. Paraiška (su Tvarkos aprašo 13 punkte nurodytais priedais, jei jie pridedami), suderinta su perkančiosios organizacijos vyr. buhaltere, teikiama tvirtinti perkančiosios organizacijos vadovui ar jo įgaliotam asmeniui. Pirkimas pradedamas tik po to, kai perkančiosios organizacijos vadovas ar jo įgaliotas asmuo patvirtina pirkimo paraišką. Viešųjų pirkimų specialistas registruoja pirkimo paraišką Pirkimo paraiškų registre (skaitmeninėje formoje).
15. Atliekant mažos vertės pirkimus neskelbiamos apklausos būdu, tiekėjų kvalifikacija gali būti netikrinama.

16. Atvejai, kai perkančioji organizacija, prašydama pateikti pasiūlymus, gali kreiptis į vieną tiekėją:
16.1. atliekant tarptautinius ir supaprastintus pirkimus, kai galimybę kreiptis į vieną tiekėją numato Viešųjų pirkimų įstatymas;   
16.2. atliekant mažos vertės pirkimus neskelbiamos apklausos būdu, numatytus Mažos vertės pirkimų tvarkos aprašo3 21.2 punkte.
16.3. atliekant mažos vertės pirkimą neskelbiamos apklausos būdu, kai pirkimo sutarties numatoma vertė mažesnė kaip 10 000 Eur (dešimt tūkstančių eurų) be PVM.
17. Kitais Tvarkos aprašo 16 punkte nepaminėtais atvejais, kai apie pirkimą neprivaloma skelbti,  kreipiamasi į ne mažiau kaip į tris tiekėjus (išskyrus atvejus, kai tiek tiekėjų rinkoje nėra) ir prašoma pateikti pasiūlymus.
18. Paraiška gali būti nerengiama šiais atvejais:
18.1. kai atliekami viešieji pirkimai, kurių vertė yra iki 200 Eur;
18.2. kai prekes patiekti, paslaugas suteikti ar darbus atlikti gali tik konkretus tiekėjas ir pirkimo tikslas yra sukurti arba įsigyti unikalų meno kūrinį ar meninį atlikimą.

18.3. kai atliekami viešieji pirkimai susiję su tarptautinių renginių, masinių miesto švenčių, festivalių organizavimu ir kai dėl nenumatytų aplinkybių yra iškilęs skubus prekių, paslaugų ar darbų poreikis ir skuba negali priklausyti nuo perkančiosios organizacijos.

19. Tuo atveju, kai paraiška nerengiama, šios Tvarkos 13 punkte numatytas derinimas ir tvirtinimas atliekamas žodžiu (telefonu, tiesiogiai su pirkimų organizatoriumi) arba elektroniniu paštu. 
IV. VIEŠŲJŲ PIRKIMŲ PROCEDŪROSE DALYVAUJANTYS ASMENYS
20. Perkančiosios organizacijos pirkimų procedūras atlieka:
20.1. Komisija, sudaryta vadovaujantis Viešųjų pirkimų įstatymo 19 straipsniu. Atskiriems pirkimams atlikti gali būti sudaromos atskiros Komisijos. Komisija pirkimo procedūras atlieka vadovaudamasi Viešųjų pirkimų įstatymu, Mažos vertės pirkimų tvarkos aprašu ir kitais teisės aktais, reglamentuojančiais viešųjų pirkimų vykdymą, kai pirkimo vertė viršija 30 000 Eur (trisdešimt tūkstančių eurų)  (be PVM) lygi ir didesnė.
20.2. pirkimų organizatorius, paskirtas vadovaujantis Mažos vertės pirkimų tvarkos aprašu, kai atliekami mažos vertės pirkimai:

- neskelbiamos apklausos būdu, t.y. kai numatoma mažos vertės pirkimo sutarties vertė yra mažesnė kaip 10 000 Eur (dešimt tūkstančių eurų) (be PVM) lygi ir didesnė;

- skelbiamos apklausos būdu, t.y. kai numatoma mažos vertės pirkimo sutarties vertė neviršija 30 000 Eur (trisdešimt tūkstančių eurų) (be PVM) lygi ir didesnė;

21. Pirkimų organizatorius pirkimo procedūras atlieka savarankiškai, vadovaudamasis Mažos vertės pirkimų tvarkos aprašu, kitais teisės aktais, reglamentuojančiais viešųjų pirkimų vykdymą.

22. Jei pirkimų organizatorius pirkimą atlieka raštu (CVP IS priemonėmis, elektroniniu paštu, paštu, faksu ar kitomis priemonėmis) suinteresuotus dalyvius apie jų pasiūlymų vertinimą, pasiūlymų eilės ir laimėjusio pasiūlymo nustatymą, pirkimo sutarties sudarymą informuoja raštu.
23. Prieš pradėdami darbą, Komisijos nariai, pirkimų organizatorius, ekspertai, stebėtojai,   perkančiosios organizacijos kiti darbuotojai, dalyvaujantys pirkimo procedūrose, turi pasirašyti nešališkumo deklaraciją, konfidencialumo pasižadėjimą, kurių formos pateiktos Tvarkos aprašo 4  ir 5 prieduose, ir užpildyti Privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas. Šis reikalavimas taikomas nuo 2018 m. sausio 1 d.

24. Perkančioji organizacija viešojo pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją (toliau – įgaliotoji organizacija). Įgaliotajai organizacijai ji nustato užduotis ir suteikia visus įgaliojimus toms užduotims vykdyti.
25. Pirkimų organizatorius pirkimo rezultatus fiksuoja Tiekėjų apklausos pažymoje, pagal formą, pateiktą Tvarkos aprašo 3 priede. Tiekėjų apklausos pažymos registruojamos Tiekėjų apklausos pažymų registre (skaitmeninėje formoje).

26. Kiekvieną atliktą pirkimą pirkimų organizatorius registruoja pirkimų žurnale (toliau – Žurnalas). Žurnale turi būti šie rekvizitai: pirkimo pavadinimas, tiekėjo pavadinimas, pirkimo sutarties kaina, pirkimo sutarties, kai sutartis žodinė - sąskaitos faktūros, numeris,  sutarties sudarymo data, kai sutartis žodinė – sąskaitos faktūros išrašymo data, pirkimo sutarties trukmė, Mažos vertės pirkimų tvarkos aprašo punktas, kuriuo vadovaujantis pasirinktas pirkimo būdas, informacija, ar pirkimas atliktas pagal Viešųjų pirkimų įstatymo 23 straipsnio reikalavimus ir, jei reikia, kita su pirkimu susijusi informacija.

27. Tiekėjų pretenzijas nagrinėja perkančiosios organizacijos vadovo sudaryta komisija. Komisija savo išvadas dėl pretenzijos raštu pateikia perkančiosios organizacijos vadovui, vadovaudamasi Viešųjų pirkimų įstatymo VII skyriaus (Ginčų nagrinėjimas, žalos atlyginimas, pirkimo sutartie pripažinimas negaliojančia, alternatyvios sankcijos) nustatyta tvarka. Sprendimą dėl pretenzijos priima perkančiosios organizacijos vadovas.

V. VIEŠOJO PIRKIMO SUTARČIŲ VYKDYMAS
28. Pirkimo sutarčių vykdymą koordinuoja (organizuoja perkančiosios organizacijos įsipareigojimų vykdymą, kontroliuoja pirkimo sutarties įvykdymo užtikrinimo pateikimo (jei reikalaujama), prekių pristatymo, darbų atlikimo, paslaugų teikimo terminus, prekių, paslaugų ir darbų atitiktį sutartyse numatytiems kokybiniams ir kitiems reikalavimams, tiekėjo finansinių įsipareigojimų (baudos, netesybos) vykdymą) perkančiosios organizacijos vadovo paskirtas pirkimo sutarčių vykdymą koordinuojantis asmuo. 

29. Prireikus, perkančiosios organizacijos vadovas pirkimo sutarčių vykdymą koordinuojančiam asmeniui gali pavesti sutarties vykdymo laikotarpiu pateikti detalią informaciją apie sutarties vykdymą.

30. Sutarčių vykdymą koordinuojantis asmuo perkančiosios organizacijos vadovui privalo nedelsiant pranešti, jei:
30.1. pažeidinėjami pirkimo sutarties sąlygose nustatyti pirkimo sutarties vykdymo terminai;
30.2. numatoma keisti arba papildomai pirkti darbus, prekes, paslaugas;
30.3. kitą informaciją ir (ar) siūlymus, kurie sutarčių vykdymą koordinuojančio  asmens  nuomone yra reikalingi.
VII. BAIGIAMOSIOS NUOSTATOS
31. Visi su pirkimu susiję dokumentai saugomi Lietuvos Respublikos dokumentų ir archyvų įstatymo nustatyta tvarka.
32. Asmenys, pažeidę pirkimus reglamentuojančių norminių teisės aktų ir Tvarkos aprašo nuostatas, atsako teisės aktų nustatyta tvarka.




_______________________

_____________________
1 Viešųjų pirkimų įstatymo Nr. I-1491 nauja redakcija, priimta 2017 m. gegužės 2 d. Lietuvos Respublikos viešųjų pirkimų įstatymo Nr. I-1491 pakeitimo įstatymu Nr. XIII-327.
2  Numatomos viešojo pirkimo ir pirkimo vertės skaičiavimo metodika, patvirtinta Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo”.
3  Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97.

________________________________________________________________________________

(renginio  pavadinimas)

	TVIRTINU

	Visagino kultūros centro direktorius

	(parašas)

	(vardas, pavardė)


PARAIŠKA
20__ m._____________ d. Nr. ______

Visaginas

	1.Pirkimo objekto pavadinimas:
	

	2.Pirkimo objekto aprašymas, ketinamų pirkti prekių paslaugų ar darbų savybės, kokybės reikalavimai, techninių specifikacijų projektai, jų pakeitimai ir teiktos pastabos (informacija apie šių projektų paviešinimą):
	Prekės/paslaugos pavadinimas
	Vnt
	Kaina

	
	
	
	

	
	
	
	

	
	
	
	

	
	
	
	

	3. Reikalingas kiekis ar apimtys, atsižvelgiant į visą pirkimo sutarties trukmę su galimais pratęsimais:
	

	4. Maksimali planuojamos sudaryti sutarties vertė Eur:
	

	5. Numatomos pirkimo objekto eksploatavimo išlaidos Eur:
	

	6. Numatoma pirkimo sutarties trukmė, atsižvelgiant į visus galimus pratęsimus 
	

	7. Prekių pristatymo, paslaugų suteikimo ar darbų atlikimo terminai
	

	8. Kitos reikalingos pirkimo sutarties sąlygos 
	

	9. Siūlomi minimalūs tiekėjų kvalifikacijos reikalavimai: 
	

	10. Tiekėjų kvalifikaciją patvirtinančių dokumentų sąrašas:
	

	11. Siūloma tiekėjų pasiūlymus vertinti 
	

	12. Tiekėjų pasiūlymų ekonominio naudingumo vertinimo pasirinkimo atveju siūlomi
	

	ekonominio naudingumo vertinimo kriterijai:
	
	ekonominio naudingumo vertinimo kriterijaus parametrai:
	

	13.
Planuojama pirkimo pradžia:
	


	Siūlomų kviesti tiekėjų sąrašas, 
	

	Siūlomų kviesti tiekėjų sąrašo pagrindimas 
	

	Pirkimo pagrindimas 
	 

	Pridedama: 

1) techninė specifikacija;
2) planai, brėžiniai, projektai ir kiti dokumentai (jei reikalingi – išvardinti) 
	


	(pirkimo  iniciatoriaus pareigos)
	
	(parašas)
	
	(vardas ir pavardė)


	
	
	

	SUDERINTA
	
	SUDERINTA

	Vyr. buhalteris
	
	Prekių ir paslaugų (darbų) pirkimo/pardavimo specialistas

	
	
	

	(parašas)
	
	(parašas)

VISAGINO  KULTŪROS  CENTRAS 

TIEKĖJŲ APKLAUSOS PAŽYMA
20.... m. …............    ... d. Nr......

Visaginas
	Pirkimo objekto pavadinimas: 

	Pirkimo būdas ir jo pasirinkimo pagrindas: 

	Pirkimo objekto aprašymas (pagrindiniai kiekybiniai ir kokybiniai reikalavimai): 

	BVPŽ kodas:


Pirkimas vykdomas CVP IS priemonėmis:   taip    ne  
Vykdomas skelbiamas pirkimas:        Skelbimo paskelbimo data:  

Vykdytas neskelbiamas pirkimas:        Kvietimo išsiuntimo data:   

Tiekėjai apklausti:           žodžiu       raštu        
Apklausti tiekėjai:
	Eil. Nr.
	Pavadinimas
	Tiekėjo kodas
	Adresas, interneto svetainės, el. pašto adresas, telefono, fakso numeris ir kt.
	Pasiūlymą pateikusio asmens pareigos, vardas, pavardė

	
	
	
	
	
	
	
	

	
	
	
	
	
	
	
	


Tiekėjų siūlymai:
	Eil. Nr.
	Pavadinimas
	Pasiūlymo kaina ir kitos charakteristikos
(nurodyti)

	
	
	Kaina 
	Tech. reikalavimai
	

	
	
	
	
	
	
	
	
	

	
	
	
	
	
	
	
	
	

	Tinkamiausiu pripažintas tiekėjas: 
	
	
	

	Pastabos 
	
	
	


Pirkimų organizatorius                                                                                 
	
	
	(parašas)
	
	


Visagino kultūros centro

Viešųjų pirkimų organizavimo Tvarkos aprašo

4 priedas
Nešališkumo deklaracijos tipinė forma,
patvirtinta Viešųjų pirkimų tarnybos 

direktoriaus 2017 m. birželio 23 d.

įsakymu Nr. 1S-93

(Nešališkumo deklaracijos tipinė forma)
(perkančiosios organizacijos arba perkančiojo subjekto pavadinimas)

(asmens vardas ir pavardė)
NEŠALIŠKUMO DEKLARACIJA

20__ m._____________ d. Nr. ______

__________________________
(vietovės pavadinimas)
Būdamas 
, pasižadu:
 
(viešajame pirkime ar pirkime atliekamų pareigų pavadinimas)
1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti perkančiosios organizacijos arba perkančiojo subjekto (toliau kartu – pirkimo vykdytojas) vadovui ar jo įgaliotajam atstovui apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo; 

2.2.  aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) pirkimo procedūrose dalyvaujančio juridinio asmens valdymo organų narys; 

2.2.2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai;

3.2. pirkimo vykdytojui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu pirkimu susijusių sprendimų priėmimo, pirkimo vykdytojo vadovas ar jo įgaliotasis atstovas sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su pirkimu susijusios veiklos patikrinimą. Pirkimo vykdytojas, nustatęs, kad patekau į interesų konflikto situaciją, pašalina mane iš su atitinkamu pirkimu susijusių sprendimų priėmimo proceso ar jo stebėjimo. Jei nustatoma, kad į interesų konflikto situaciją patekau atlikdamas stebėtojo funkcijas, pirkimo vykdytojas apie mano atžvilgiu priimtą sprendimą informuoja instituciją ar įstaigą, įgaliojusią mane stebėtojo teisėmis dalyvauti viešojo pirkimo komisijos posėdžiuose;

3.3. turiu užpildyti privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas.*
* Šis reikalavimas taikomas viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus viešuosius pirkimus, ir viešųjų pirkimų procedūrose dalyvaujantiems ekspertams nuo 2018 m. sausio 1 d.

_________________          _________________
                   ___________________                                           (parašas)                            (vardas ir pavardė)

(pareigos)
Visagino kultūros centro

Viešųjų pirkimų organizavimo Tvarkos aprašo

5 priedas
________________________________________________________________________________
(perkančiosios organizacijos pavadinimas)
___________________________________________________________________________
(asmens vardas ir pavardė, pareigos)
KONFIDENCIALUMO PASIŽADĖJIMAS
20__ m.________________ d.

___________ _________
(vietovės pavadinimas)
Būdamas ______________________________________, 


(pareigų pavadinimas)
1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, dirbant Viešųjų pirkimų komisijos pirmininku, nariu ar ekspertu;

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

___________________ 


____________________
         (parašas) 



       (vardas, pavardė)

